गृह मंत्रालय केंद्रीय गृह मंत्री श्री अमित शाह की अध्यक्षता में आपात स्थितियों के निवारण एवं निराकरण से संबंधित शंघाई सहयोग संगठन के सदस्य राष्ट्रों के विभाग प्रमुखों की 10 वीं बैठक संपन्न आपदा प्रबंधन की दिशा में सामंजस्य बिठाने के लिए एससीओ सर्वोच्च मंच है  श्री अमित शाहसदस्य राष्ट्रों के संयुक्त अभ्यास तथा मंत्री स्तर की बैठक से आपसी सहयोग के नए द्वार खुलेंगे  केंद्रीय गृह मंत्री सयुंक्त अभ्यास से आपदा प्रतिरोधी क्षमता बढ़ेगी व प्रभावी कार्यान्वयन करने में अधिक सफलता मिलेगी  श्री अमित शाह केंद्रीय गृह मंत्री श्री अमित शाह ने राष्ट्रीय आपदा प्रबंधन बल द्वारा आयोजित आपात स्थितियों के निवारण एवं निराकरण से संबंधित शंघाई सहयोग संगठन के सदस्य राष्ट्रों के विभाग प्रमुखों की 10 वीं बैठक में दुनिया के सबसे बड़े लोकतंत्र के नागरिकों तथा प्रधानमंत्री श्री नरेंद्र मोदी की ओर से सभी सदस्यों का स्वागत करते हुए कहा कि आपदा प्रबंधन की दिशा में सामंजस्य बिठाने के लिए एससीओ सर्वोच्च मंच है और आज होने वाली मंत्री स्तर की इस महत्वपूर्ण बैठक में एससीओ (s) देशों के बीच बेहतर सहयोग तथा सामंजस्य स्थापित होगा।